OpenLLM-France/wikimedia huggingface dataset:
# Línia evolutiva de Munchlax

Aquesta línia evolutiva de Pokémon inclou Munchlax i Snorlax.

## Munchlax

En Munchlax (ゴンベ Gonbe al Japó, Mampfaxo a Alemanya i Goinfrex a França) és un Pokémon de tipus normal amb dues evolucions (Munchlax i Snorlax). En Munchlax és un Pokémon de tipus normal. Apareixerà per primera vegada (i es podrà capturar-lo i lluitar amb ell) a les futures edicions Pearl i Diamond que han sortit a la venda l'any 2006 al Japó. Encara n'és desconeguda la data de llançament a Amèrica o Europa. En Munchlax és la preevolució de Snorlax. No se sap com o quan evolucionarà (ens referim de quina manera: por intercanvi, per nivell, por objecte o per felicitat; també, si evoluciona per nivell, a quin nivell evoluciona). Tampoc sabem si podrem obtenir-lo per un ou mitjançant Snorlax (gairebé segur que sí). No és tan fort com Snorlax, però posseirà grans característiques i potser un augment de velocitat.

### Orígens del nom

Munchlax es treu de dues paraules angleses: munch (que vol dir "mastegar") i relax (que vol dir "relaxar").
El nom japonès Gonbe prové de gon i be. Gon està tret de l'evolució grossa, Kabigon i be (pronunciat "bei") probablement de la paraula anglesa "baby" (com que es pronuncia "beibi"), que vol dir nadó. Si és així, hauran volgut dir Kabigon baby.

## Snorlax

Snorlax (Kabigon en japonès, Relaxo en alemany i Ronflex en francès) és un Pokémon molt dormidor i molt gras; és el Pokémon que pesa més de tota la primera generació.

### Als videojocs

Snorlax és el que bloqueja el pas a les rutes 12 i 16 (per despertar-lo cal la Pokéflauta) als jocs de Pokémon Red, Blue, Red Foc, Green Fulla, i Pokémon Yellow. Als Pokémon Crystal, Or i Silver bloqueja la Cova Diglett. Als Pokémon Ruby i Sapphire no hi és.

## Enllaços externs

* Web oficial de Pokémon
* Munchlax a Bulbapedia (anglès)
* Snorlax a Bulbapedia (anglès)
Espècies de Pokémon :
# Miwok de la sierra central

El miwok de la sierra central és una de les llengües miwok parlades a Califòrnia, a l'alt de les valls del Stanislaus i Tuolumne. El 1994 tenia sis parlants a la tribu reconeguda federalment Ranxeria Chicken Ranch dels indis Me-wuk de Califòrnia.

## Referències

* ↑ Cens dels EUA del 2000 per a tot el grup Miwok de la Sierra
* ↑ Ethnologue: Northern Sierra Miwok

## Bibliografia

* Broadbent, Sylvia M.; et Pitkin, Harvey, A Comparison of Miwok and Wintun, Studies in Californian Linguistics (éditeur, William Bright), pp. 19-45, University of California Publications in Linguistics, Vol.34, Berkeley and Los Angeles, University of California Press, 1964.

## Enllaços externs

* Central Sierra Miwok Dictionary with Texts (1960), per L. S. Freeland i Sylvia M. Broadbent
* Southern Sierra Miwok, California Language Archive
* Lèxic bàsic miwok de la sierra central al Global Lexicostatistical Database
* Central Sierra Miwok al Survey of California and Other Indian Languages
* OLAC resources in and about the Central Sierra Miwok language
# Lèmur ratolí d'Anosy

El lèmur ratolí d'Anosy (Microcebus tanosi) és una espècie nocturna de quirogalèid. És endèmic de Madagascar.

## Taxonomia i etimologia

L'abril de 2007, el biolèg Rodin Rasoloarison capturà els primers deu exemplars durant el seu treball de camp als boscos de Manantantely i Ivorona, al sud-est de Madagascar, a prop de la ciutat Tôlanaro. Després d'una anàlisi genètica, el nom científic fou publicat per primera vegada el 2013 per Rasoloarison i col·laboradors, juntament amb M. marohita. En malgaix, el nom específic tanosi vol dir 'd'Anosy', el nom de la regió on es trobaren els exemplars. M. tanosi s'assembla molt a M. murinus i M. griseorufus, que viuen en un radi de 10 km de l'àmbit de distribució de M. tanosi. Les anàlisis genètiques han demostrat que són espècies diferents.

## Referències

* ↑ David Weisrock, Anne Yoder, Daniel Rakotondravony i Peter Kappeler
# Lysapsus

Lysapsus és un gènere de granotes de la família dels hílids que es troba a Sud-amèrica (a l'est dels Andes).

## Taxonomia

* Lysapsus caraya (Gallardo, 1964).
* Lysapsus laevis (Parker, 1935).
* Lysapsus limellum (Cope, 1862).

## Referències

* IUCN (anglès)
# (118) Peito

(118) Peitho és un asteroide que pertany al cinturó d'asteroides descobert el 15 de març de 1872 per Karl Theodor Robert Luther des de l'observatori de Düsseldorf-Bilk, Alemanya. Es va anomenar així per Peito, un personatge de la mitologia grega. Orbita a una distància mitjana de 2,438 ua del Sol, i pot apropar-se fins a 2,04 ua. La seva inclinació orbital és 7,742° i l'excentricitat 0,1632. Triga a completar una òrbita al voltant del Sol 1.390 dies.

## Vegeu també

* Cossos menors del Sistema Solar

## Referències

* 1 2 3 4 5 6 7 8 9 10 «JPL Small-Body Database». [Consulta: 16 octubre 2023].
* ↑ Afirmat a: Minor Planet Center Database.
* 1 2 3 4 5 «JPL Small-Body Database». [Consulta: 24 gener 2024].
* ↑ Schmadel, Lutz D. Springer. Dictionary of Minor Planet Names (en anglés). 5a edició, 2003. ISBN 3-540-00238-3.

## Enllaços externs

* «(118) Peitho» (en anglès). Minor Planet Center. [Consulta: 22 juny 2015].
Viccionari
# Enciclopèdia Prolexis

Enciclopèdia Prolexis (en croat: Proleksis enciklopedija) és una enciclopèdia general i nacional en línea escrita en croat.
Es va publicar en 20 volums amb 6.000 pàgines, 80.000 articles i 19.000 il·lustracions des del maig del 2005 fins a finals del 2007. Es venia amb un volum mensual, juntament amb el diari Večernji list. El 2009 es va publicar la seva 21a edició. El seu abast es inferior que el de la Enciclopèdia General de l'Institut Lexicogràfic Iugoslau (Opća enciklopedija JLZ), publicada del 1977 al 1982.
El 2009 es va presentar una versió per Internet amb uns 62.000 articles i 17.000 fotografíes, il·lustracions i mapes. El consell editorial de l'enciclopèdia està format per 9 persones i hi han treballat a l'enciclopèdia més de 50 editors, col·laboradors i autors d’articles. Els usuaris no poden canviar el contingut de l'enciclopèdia directament, però poden publicar comentaris i correccions o enviar articles nous, tot subjecte a l’aprovació del Consell Editorial. Es va crear arran de la cooperació entre la xarxa nacional d'investigació i educació croata CARNet i Pro Leksis d.o.o., amb el suport del Ministeri de Ciència, Educació i Esports de Croàcia.

## Referències

* ↑ O Proleksis enciklopediji, proleksis.lzmk.hr, pristupljeno 9. ožujka 2016.
* ↑ Smolić, Josip. «Slobodna Dalmacija - Košarkaši Kaštela i trener Kruščić sanjaju prvoligaški san» (en croat), 25-04-2009. [Consulta: 3 octubre 2021].
* ↑ «First Croatian General and National Online encyclopaedia – Proleksis Encyclopaedia» (en anglès). Ministeri de Ciència, Educació i Esports de la República de Croàcia, 09-04-2009. Arxivat de l'original el 2016-03-03. [Consulta: 3 octubre 2021].
* ↑ «Information on online Proleksis Encyclopaedia», 08-03-2012. Arxivat de l'original el 2012-03-08. [Consulta: 3 octubre 2021].
* ↑ «Prva hrvatska online enciklopedija» (en croat), 25-08-2021. [Consulta: 3 octubre 2021].

## Enllaços externs

* Enciclopèdia Prolexis - Lloc web oficial
# Eleccions regionals de Sicília de 1951

Les primeres eleccions regionals per a escollir l'Assemblea Regional de Sicília se celebraren el 3 de juny de 1951. La participació fou del 81,7%.
← Eleccions regionals de Sicília, 1951 → :
| Partits | vots | % | escons |
| Partit Democràtic Cristià | 666.268 | 31,2% | 31 |
| Bloc del Poble | 644.784 | 30,2% | 31 |
| Moviment Social Italià (MSI) | 273.772 | 12,8% | 12 |
| Partit Nacional Monàrquic (PNM) | 177.533 | 8,3% | 6 |
| Unió Democràtica Siciliana | 54.730 | 2,6% | 2 |
| Unió Siciliana Liberal Indipendentista Autonomista | 48.877 | 2,3% | 1 |
| Partit Socialista dels Treballadors Italians (PSLI) | 43.833 | 2,1% | 2 |
| Partit Republicà Italià (PRI) | 35.546 | 1,7% | - |
| Unió Democràtica | 27.861 | 1,3% | 1 |
| Unitat Socialista | 19.442 | 0,9% | 1 |
| Grup Sicilia Italiana | 18.427 | 0,9% | 1 |
| Bloc Liberal Monàrquic | 18.222 | 0,9% | 1 |
| Concentració Autonomista i Independentista | 17.943 | 0,8% | 1 |
| Partit Socialista - Secció Italiana de la Internacional Socialista (PS-SIIS) | 16.063 | 0,8% | - |
| Moviment Independentista Sicilià (MIS) | 772 | 0% | - |
| altres | 71.362 | 3,2% | - |
| Total | 2.135.435 | 100,00 | 90 |
Fonts: Ministeri del l'Interior, ISTAT i Assemblea Regional Siciliana
# Modesto

* Aquest article tracta sobre el municipi de Califòrnia. Si cerqueu altres significats, vegeu «Modesto (Illinois)».
Modesto és una ciutat ubicada al Comtat de Stanislaus a Califòrnia, Estats Units d'Amèrica, de 211.156 habitants segons el cens de l'1 de gener del 2009 i amb una densitat de 2.037,4 per km². Modesto és la 16a ciutat més poblada de l'estat i la 101a ciutat més poblada del país. Es troba a uns 150 quilòmetres a l'est de San Francisco i a uns 110 al sud de la capital de Califòrnia, Sacramento. L'actual alcalde és Jim Ridenour.

## Persones notables

* Jeremy Renner. Actor i músic.

## Ciutats agermanades

* Aguascalientes, Mèxic
* Khmelnitski, Ucraïna
* Kurume, Japó
* Vernon, Canadà
* Vijayawada, Índia

## Enllaços externs

* Pàgina Oficial de Modesto (anglès)
* Página Oficial de la policia de Modesto (anglès)
# Lèmur ratolí bru

El lèmur ratolí bru (Microcebus rufus) és una espècie de lèmur de la família dels quirogalèids. Com tots els lèmurs, és endèmic de Madagascar. Té el dors de color castany o castany vermellós i el ventre gris clar. Fins al 1977 se'l considerà una subespècie del lèmur ratolí gris. Viu a la selva tropical de l'est de Madagascar. És un animal nocturn i solitari.
# Johann Christoph Bach

Johann Christoph Bach és el nom dels següents personatges:
fent referència a diversos músics membres de la família Bach:
* Johann Christoph Bach I (1642-1703), cosí de Johann Ambrosius Bach, el pare de Johann Sebastian Bach.
* Johann Christoph Bach (1645-1693), germà bessó de Johann Ambrosius Bach, i oncle de Johann Sebastian Bach.
* Johann Christoph Bach (1671-1721), el germà gran de Johann Sebastian Bach.
* Johann Christoph Bach (1689-1740), fill de Johann Christoph, oncle de Johann Sebastian Bach i, per tant, cosí seu.
# (1169) Alwine

Alwine és l'asteroide número 1169. Va ser descobert pels astrònoms Max Wolf i M. Ferrero des de l'observatori de Heidelberg (Alemanya), el 30 d'agost de 1930. La seva designació alternativa és 1930 QH.

## Referències

* 1 2 Afirmat a: Minor Planet Center Database.
* 1 2 3 4 5 6 7 «JPL Small-Body Database». [Consulta: 25 octubre 2023].
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=1169.
* 1 2 3 4 5 6 7 «JPL Small-Body Database». [Consulta: 24 gener 2024].
* ↑ «IAU Minor Planet Center». [Consulta: 22 gener 2021].
Viccionari
# Kràsnoie (Lípetsk)

* Per a altres significats, vegeu «Kràsnoie».
Kràsnoie (en rus: Красное) és un poble de l'óblast de Lípetsk, a Rússia, que el 2011 tenia 390 habitants. Pertany al districte rural d'Úsman.

## Referències

* ↑ «Комсомольская правда». «В Липецкой области в селе сгорело 103 дома». Николай Боков, 30 июля 2010. Проверено 01-08-2010
# Asteroide Amor

Un asteroide Amor és qualsevol dels asteroides que tenen una òrbita entre Mart i la Terra, però no arriben a travessar l'òrbita terrestre; la majoria sí que travessen l'òrbita de Mart. Reben el seu nom de l'asteroide (1221) Amor; (433) Eros és potser és el més famós del grup.
Actualment es coneixen uns 1.200 asteroides d'aquest tipus, dels quals només uns 200 han rebut un número. El grup es pot dividir en quatre subgrups, en funció de la seva distància mitjana al Sol: Amor I, Amor II, Amor III i Amor IV. Els asteroides Amor més coneguts són els següents:
| Nom | Any | Descobridor |
| (3908) Nyx | 1980 | Hans-Emil Schuster |
| (1221) Amor | 1932 | Eugène Joseph Delporte |
| (1036) Ganymed | 1924 | Walter Baade |
| (887) Alinda | 1918 | Maximilian Franz Joseph Cornelius Wolf |
| (719) Albert | 1911 | Johann Palisa |
| (433) Eros | 1898 | Carl Gustav Witt |
L'asteroide Amor de més recent descoberta a l'hora de l'ampliació de l'article (agost de 2020) era 2020 CD3 i un destacat per ser el primer descobert "in situ" des de la superfície terrestre és 2006 RH$_{120}$.

## Vegeu també

* Llista completa d'asteroides Amor
* Asteroide
* Asteroides Apol·lo
* Asteroides Aton
* Llista d'asteroides
# Oliver Schmitz

Oliver Schmitz (nascut el 1960) és un director de cinema i guionista sud-africà.
La seva pel·lícula Mapantsula es va projectar a la secció Un Certain Regard al 41è Festival Internacional de Cinema de Canes. La seva pel·lícula de 2010 Life, Above All was també va ser projectada a la secció Un Certain Regard del 63è Festival Internacional de Cinema de Canes i va ser seleccionada com a entrada sud-africana per al Millor pel·lícula en llengua estrangera als Premis Oscar de 2010. Va formar part de la llista de candidatures anunciada el gener de 2011.

## Filmografia selecta

* Mapantsula (1988)
* Hijack Stories (2000)
* Paris, je t'aime (2006)
* Allein unter Töchtern (2007)
* Fleisch (2008)
* Life, Above All (2010)
* Shepherds and Butchers (2016)

## Awards

* Nominada als Black Reel Awards 2012
* Black Reel Millor pel·lícula estrangera
* Festival Internacional de Cinema de Dubai 2010 Guanyat
* Festival Internacional de Cinema de Durban 2010 Va guanyar la millor pel·lícula sud-africana
* Muhr AsiaAfrica Premi Especial del Jurat Nominat
* Premi Muhr AsiaAfrica, Millor pel·lícula
* Premis Imatge 2012 Premi Imatge Nominada pel·lícula estrangera destacada
* Premis Leo 2011 al millor guió en un llargmetratge dramàtic Dennis Foon
* National Board of Review, 2010 premi NBR a les cinc millors pel·lícules estrangeres

## Referències

* ↑ «Festival de Cannes: Mapantsula». festival-cannes.com. [Consulta: 30 juliol 2009].
* ↑ «65 Countries Enter Race for 2010 Foreign Language Film Oscar». oscars.org. [Consulta: 16 octubre 2010].
* ↑ «9 Foreign Language Films Continue to Oscar Race». oscars.org. [Consulta: 19 gener 2011].
# Johann Christoph Bach (1671-1721)

Johann Christoph Bach (8 de desembre de 1671 - 31 de març de 1721) va ser un organista i compositor alemany.
Fill gran de Johann Ambrosius Bach i germà de Johann Sebastian Bach, va néixer i va estudiar a Erfurt, Turíngia, amb el prestigiós compositor Johann Pachelbel i més tard va ajudar el seu parent Heinrich Bach, a Arnstadt (Turíngia). El 1690, va ser nomenat organista a Ohrdruf (Turíngia), càrrec que va ocupar durant la resta de la seva vida. A la mort del seu pare, va portar a Ohrdruf a Johann Sebastian i es va encarregar del seu manteniment i educació, sent probablement un dels seus professors de música. L'any 1721 va morir a Ohrdruf.
Fills seus varen ser:
* Johann Andreas Bach.
* Johann Bernhard Bach (1700-1743).
* Johann Christoph Bach (1702-1756).
* Johann Heinrich Bach.

## Bibliografia

* Diccionario Enciclopédico de la Música "Música Maestro", Editorial Rombo, 1996, ISBN 8482570323
* Musicalia, Enciclopedia y Guía de la Música Clásica, Editorial Salvat, 1986, ISBN 8471378728
* Larousse de la musique, Librairie Larousse, 1957
# Accés aleatori

Accés aleatori (o accés directe ) es refereix a una forma d'accés a una memòria, que d'acord amb diferents disciplines d'estudi té unes connotacions una mica diferents:

## Referències

* ↑ «Accés aleatori». Gran Enciclopèdia Catalana. Barcelona: Grup Enciclopèdia Catalana.
* ↑ Charles A. Holt. Circuitos electrónicos: Digitales y analógicos. Reverte, 1989, p. 350–. ISBN 978-84-291-3433-9 [Consulta: 31 juliol 2012].

## Vegeu també

* Accés seqüencial
* Emmagatzematge informàtic
# Kràsnie Lutxi

Kràsnie Lutxi (en rus: Красные Лучи) és un poble (un khútor) de l'óblast de Rostov, a Rússia, segons el cens rus del 2010 tenia 67 habitants. Pertany al districte de Zernograd.

## Referències

* ↑ «Топографическая карта Ростовской области. Генштаб Советской Армии.». Arxivat de l'original el 2016-03-03. [Consulta: 21 febrer 2016].
* ↑ «Почвенная карта России». Arxivat de l'original el 2016-03-03. [Consulta: 21 febrer 2016].
* ↑ Plantilla:Публикация
# Aparasphenodon venezolanus

Aparasphenodon venezolanus és una espècie de granota de la família dels hílids que es troba al Brasil, Colòmbia i Veneçuela. Viu als boscos humits de clima tropical o subtropical, llacs i aiguamolls d'aigua dolça. Està amenaçada per la pèrdua del seu hàbitat natural.

## Referències

* La Marca, E. & Castro, F. 2004. Aparasphenodon venezolanus. Llista Vermella d'Espècies Amenaçades de la UICN 2006. Consulta: 5 de juliol del 2008.

## Enllaços externs

* IUCN (anglès)
* Taxonomia d'aquesta espècie. (anglès)
* AmphibiaWeb. (anglès)
# Novostil-Helios

L'equip Novostil-Helios va ser un equip ciclista espanyol que competí professionalment entre 1978 i 1979. Va sorgir de l'estructura del Novostil-Transmallorca-Gios.
No s'ha de confondre amb l'equip Zor-Helios-Novostil, ni amb el Helios-Colchón CR.

## Principals resultats

* Volta a Aragó: Roque Moyá (1979)

### A les grans voltes

* Volta a Espanya
** 2 participacions (1978, 1979)
** 1 victòries d'etapa:
*** 1 el 1979: Felipe Yáñez
** 0 classificació final:
** 1 classificacions secundàries:
*** Gran Premi de la Muntanya: Felipe Yáñez (1979)
* Tour de França
** 0 participacions
* Giro d'Itàlia
** 0 participacions

## Enllaços externs

* Plantilles a firstcycling.com Arxivat 2014-12-27 a Wayback Machine.
* Plantilles a memoire-du-cyclisme.eu
# Mercat Municipal d'Alella

El Mercat Municipal d'Alella és una obra del monumentalisme academicista d'Alella (Maresme) inclosa a l'Inventari del Patrimoni Arquitectònic de Catalunya.

## Descripció

Nau de planta rectangular coberta per una teulada de dos vessants, aixecada a la seva part central en un petit espai quadrat, per tal de permetre la ventilació. La seva façana principal presenta una estructura clàssica, amb una sola obertura en la part central, o accés principal al mercat format per un arc de mig punt suportat per pilastres adossades. Entre l'entaulament i la teulada hi ha un espai que permet la ventilació, de la mateixa manera que la part del darrere de l'edifici, que està tancat en la seva totalitat per un sistema de persiana. En aquesta mateixa part s'obre un gran porxo suportat per bigues i columnes de ferro.

## Història

El primer mercat original, del qual només es conserva la façana principal data de 1935. La reforma fou realitzada l'any 1983. S'amplià interiorment, es canviaren les cobertes i es realitzà el nou porxo.

## Referències

* 1 2 «Mercat Municipal d'Alella». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 4 març 2019].
# Oliver Perry Hay

    Aquest autor és citat en taxonomia animal amb el nom «Hay».
Oliver Perry Hay (22 de maig del 1846 – 2 de novembre del 1930) fou un professor i paleontòleg estatunidenc. El 1912 rebé el càrrec de soci d'investigació a l'Institut Carnegie, i se li donà espai de treball al Museu Nacional dels Estats Units. Allí dugué a terme molta feina amb les col·leccions de paleontologia dels vertebrats del museu. Publicà moltes obres sobre les tortugues fòssils i els mamífers del Plistocè. Els catàlegs que compilà foren una gran contribució a l'enregistrament del coneixement existent aleshores i esdevingueren referències estàndard. Les seves obres d'entre el 1911 i el 1930 estan emmagatzemades a la Smithsonian Institution.

## Llista parcial d'obres

* Hay, Oliver Perry. The Batrachians and Reptiles of Indiana. Original de la Universitat of Michigan: Wm. B. Burford, 1892, p. 204 Pages.
* Hay, Oliver Perry. Bibliography and Catalogue of the Fossil Vertebrata of North America. Govt. Print. Off., 1902, p. 868 pages.

## Referències

* ↑ Cox, William. «Record Unit 7188 Oliver Perry Hay Papers,1911-1930» (web). Finding Aids to Personal Papers and Special Collections in the Smithsonian Institution Archives. Smithsonian Institution, February 8, 2006. [Consulta: 14 gener 2008].
# (3554) Amun

(3554) Amun és un asteroide pertanyent als asteroides Atón descobert per Eugene Merle Shoemaker i Carolyn Jean S. Shoemaker el 4 de març de 1986 des de l'observatori Palomar, Estats Units.
inicialment va ser designat com 1986 EB. Posteriorment, en 1987, es va nomenar per Amon, un déu de la mitologia egípcia.

## Característiques orbitals

Orbita a una distància mitjana de 0,9737 ua del Sol, podent acostar-s'hi fins a 0,7006 ua i allunyar-se'n fins a 1,247 ua. La seva excentricitat és 0,2804 i la inclinació orbital 23,36 graus. Triga a completar una òrbita al voltant del Sol 350,9 dies.
Amun és un asteroide proper a la Terra.

## Característiques físiques

La magnitud absoluta d'Amun és 15,82. Té un diàmetre de 2,48 km i un període de rotació de 2,53 hores. Té una albedo estimada de 0,1284.

## Vegeu també

* Llista d'asteroides (3001-4000)
* Cos menor del sistema solar

## Referències

* 1 2 Afirmat a: Minor Planet Center Database.
* 1 2 3 4 5 6 7 8 «JPL Small-Body Database». [Consulta: 5 novembre 2023].
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=3554.
* 1 2 3 4 5 6 «JPL Small-Body Database». [Consulta: 29 gener 2024].
* ↑ «New names of minor planets» (en anglès). Minor Planet Circulars, 1987, pàg. 11751 [Consulta: 17 novembre 2018].
* ↑ «(3554) Amun» (en anglès). Jet Propulsion Laboratory. [Consulta: 17 novembre 2018].

## Enllaços externs

* «(35541) Amun» (en anglès). Minor Planet Center. [Consulta: 17 novembre 2018].
# El Pla (la Nou de Berguedà)

El Pla és una masia del municipi de la Nou de Berguedà (Berguedà) inclosa en l'Inventari del Patrimoni Arquitectònic de Catalunya.

## Descripció

Masia de planta rectangular, amb coberta a dues vessants i el carener paral·lel a la façana de llevant. És un senzill exemplar de muntanya, de petites dimensions i fet amb materials pobres. Les petites finestres són fetes amb llindes de fusta. La masia fou ampliada al segle xviii amb un cos adossat al mur de migdia cobert a una vessant.

## Història

La Masia del Pla és documentada des del segle xvi i s'esmenta en el Fogatge de l'any 1553. Situada dins el terme parroquial de Sant Martí de la Nou els seus estadants eren vassalls del monestir de Santa Maria de Ripoll al qual pagaven censos.

## Referències

* 1 2 «El Pla». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 12 novembre 2015].